Dreiebok - Historisk privat/foreldredrevet klasse-/trinntur

(Hvite busser, tidsreiser e.l. tilsv.)

## Oppstart

* Opprett turkomite. (Vær klar over at det er mye arbeid for komiteen).
* Bestem turmål og – lengde. 5 dagers busstur fungerte fint.
* Vurder om turen skal legges til 9. trinn når 2. verdenskrig er tema på skolen.
* Undersøk markedet for tilbydere av denne type turer.
* Få tak i foresatte som kan være med på turen. En voksen pr 5 elever anbefales.
* Avklare hva de foresatte skal betale. For turen i 2016 betalte de foresatte kun depositum (kr.700), dvs at resten av kostandene for de foresatte ble delt på elevene
* Avklare deltakeravgift for elever (avhengig av hvor mye de foresatte betaler).
* Orienter lærerne på trinnet og skolens ledelse, og avklar hva de evt. kan hjelpe til med.

## Innhenting av opplysninger

Det er smart å få inn riktige og tilstrekkelig informasjon og kontaktopplysninger om deltakere og foresatte så tidlig som mulig, - helst ved påmelding. Turoperatør trenger fullt navn, fødselsdato og matpreferanser. I tillegg er det viktig å ha god kontaktinformasjon på foresatte for å kommunisere, samt slippe å bruke mye tid på å finne ut hvem som har betalt inn og ikke.

Følgende opplysninger bør innhentes så tidlig som mulig (gjerne ved påmelding):

Deltakere:

* Etternavn, fornavn og evt. mellomnavn (som stemmer med passet)
* Fødselsdato
* E-post og telefonnummer
* Matpreferanser.
Hvite busser hadde følgende kategorier: Eggeallergi, Melke-/ laktoseallergi/-intoleranse, Vegetar, Vegetar, kan spise fisk, Cøliaki, Spiser ikke svinekjøtt.
* Sykdommer
* Ønske om hvem de vil dele rom med
* (Send gjerne ut elevkontrakten allerede ved påmelding)

Foresatte:

* Fullt navn og kontaktinformasjon til foresatte (E-post og telefonnummer)

Ved påmelding bør det fra komiteen opplyses om følgende:

* Hva deltakeravgiften inkluderer.
* At reise- og avbestillingsforsikring kan bestilles, men kommer i tillegg til deltakeravgiften.
* Sjekk pris for avbestillings- og reiseforsikring, og kommuniser prisen til de foresatt
* For å få være med på turen må de deltakende elevene levere **elevkontrak**t signert av foresatte. I denne forplikter de seg til å følge gitte regler.
* At alle deltakere må ha gyldig pass.
* Anbefale å skaffe europeisk reiseforsikringsbevis.

## Økonomi

En god økonomioversikt er viktig. En økonomiansvarlig, som holdt oversikt over hvem som hadde betalt hva ved bruk av excel-skjema, fungerte fint. Noen turoperatører (for eksempel Hvite Busser) krever felles innbetaling, slik at turkomiteen må ha en egen konto hvor hver enkelt deltaker betaler inn.

Det endelige beløpet som hver enkelt skal betale er avhengig av hvilken pris de deltakende foresatte skal betale, hvor mange betalende elever, antall "gratis plasser" og det endelige antall foresatt som deltar. Budsjetter med 5 foresatte pr. elev, anta et antall elever og sett en enhetspris ut i fra dette. Legg heller på litt, for å unngå runder med ekstra innbetalinger. Hvis klassen/gruppen har en dugnadskonto, kan denne brukes som "buffer", og prisen kan settes endelig i fra start av.

Vurder å «spandere» en dyrere båt, for å redusere busskjøringen. Vurdere også fly (med lokal buss), slik at flere av dagene kan bli opplevelser og ikke busskjøring.

Eventuelle forsikringer vil også komme i tillegg.

Dugnad

Vi hadde tilbud om individuell dugnad, der inntjente penger gikk direkte til reduksjon av deltakeravgift for vedkommende elev. Salg av kakebokser fungerte bra, - (et par elever tjente inn hele deltakeravgiften ved kakesalg!). En dugnadsansvarlig for hele trinnet fungerte fint.

## Forberedelser før tur

Historie og formål med turen

Er en fordel om elevene er lite forberedt på hva som var hovedformålet med turen. Det ideelle vil være å arrangere turen i 9. trinn da 2. verdenskrig er tema i skoleundervisningen. Men om ikke dette lar seg gjøre, vurder å arrangere en kurskveld eller liknende. Folk og forsvar ([www.folkogforsvar.no](http://www.folkogforsvar.no), <http://folkogforsvar.no/virksomhet/stotte_til_skoler>) tilbyr foredrag og vil etter avholdt foredrag sponset hver elev med kr. 100 for slike reiser.

Informasjonsmøte før avreise

Informere elvene om hensikt med turen, - dette er ikke først og fremst en shoppingtur.

Informere elevene om at det er sitte- og belteplikt i bussen og at dobesøk må gjøres unna på de jevnlige pausene.

Presisere reglene som er gitt i elevkontrakten.

Rom- og bussplassering

Plasser elever på rom etter ønske, så langt det lar seg gjøre. Dersom det er så mange påmeldte at det er nødvendig med flere busser, anbefales å bruke loddtrekking for plassere de ulike rommene i bussene. Slik at de som har valgt å være på samme rom kommer på samme buss, men ellers helt tilfeldig.

Mat

Det bør settes krav til arrangør (Hvite Busser eller andre) om at de planlegger forpleining for turen som helhet slik at en unngår å spise det samme til hver lunsj og middag, samt at vegetarianere sikres et akseptabelt tilbud. Kanskje burde man vurdere å øke turprisen noe slik at deltakerne kan spise fritt av middags- og lunsjbuffeter på busstopp og ferger?

## Under turen

De voksne bør avholde et kort fellesmøte eller to hver dag slik at man kan fatte felles beslutninger og avstemme informasjon som går ut til elevene.

**Vedlegg**: Erfaringsoppsummering fra turen for 10.trinn i vinterferien 2016.